Diari Oficial de la Generalitat Valenciana


Sumari del DOGV 6755, del 17-04-2012 (2012/3530)

Informació pública de la sol·licitud d'autorització administrativa i aprovació de projecte d'instal·lació elèctrica relativa a línia aèria 20 kV amb impacte ambiental en el terme municipal d'Alpuente. Expedient número ATLINE/20196/320/46.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6755

Data del DOGV
:   17-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3530


Organisme emissor
:   Conselleria d'Economia, Indústria i Comerç

Tipus de document
:   Anunci

Informació pública de la sol·licitud d'autorització administrativa i aprovació de projecte d'instal·lació elèctrica relativa a línia aèria 20 kV amb impacte ambiental en el terme municipal d'Alpuente. Expedient número ATLINE/20454/320/46. [2012/3530]  
Als efectes previstos en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana; en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de projectes; en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, en el Decret 32/2006, de 10 de març, pel qual es modifica el Decret 162/1990, i en l'article 58 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, se sotmet a informació pública la sol·licitud d'autorització administrativa de la instal·lació elèctrica que s'indica:   
  
Peticionari: Iberdrola Distribución Eléctrica SA.U.  
Emplaçament de la instal·lació: terme municipal d'Alpuente.  
Documents sotmesos a informació pública:  
- Projecte. Denominació: Línia aèria trifàsica a 20 kV, simple circuit: 47-AL.1/8ST1A des de suport existent núm. 8185 (a substituir) de la L-Tuéjar de la ST Losa del Obispo en el terme municipal d'Alpuente (València).  
- Estudi d'Impacte Ambiental.  
- Document de síntesi de l'Estudi d'Impacte Ambiental.  
- Estudi d'Integració Paisatgística.  
Pressupost: 174.241,29 €.  
La qual cosa es fa pública perquè siga coneguda per tots i perquè totes aquelles persones físiques o jurídiques que es consideren afectades en els seus drets puguen examinar la documentació indicada en el Servici Territorial d'Energia, siti en el carrer Gregorio Gea, 27 de València, així com dirigir a l'esmentat servici territorial les al·legacions (per duplicat) que es consideren oportunes en el termini de trenta dies comptats a partir del següent al de la publicació d'este anunci.  
Transcorregut l'esmentat termini sense que s'hagen fet al·legacions, es considerarà que s'està d'acord i decaurà el dret al tràmit corresponent. Això, sense perjuí de la interposició dels recursos que corresponga contra la resolució definitiva del procediment, en els terminis legalment i reglamentàriament establits.  
  
València, 29 de febrer de 2012.- El cap del Servici Territorial d'Energia: Enrique Climent Sirvent.